Diari Oficial de la Generalitat Valenciana


Sumari del DOGV 6188, del 20-01-2010 (2010/197)

Notificació de la sentència dictada en el judici verbal de desnonament per falta de pagament 591/2009.
------------------------------------------------------------------------------------------------------

### Dades del document

Número de DOGV
:   6188

Data del DOGV
:   20-01-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/197


Data del document
:   10-12-2009

Organisme emissor
:   Jutjat de Primera Instància Número 1 de Sueca

Tipus de document
:   Edicte

Notificació de la sentència dictada en el judici verbal de desnonament per falta de pagament 591/2009. [2010/197]  
Verbal desnonament falta pagament 000591/2009.  
Part demandant: María Carmen Sastre Ferrer.  
Part demandada: Alexandra Craciunescu.  
Amparo Díaz Vilar, secretària del Jutjat de Primera Instància número 1 de Sueca, faig saber que en el judici a què es fa referència s'ha dictat la sentència que té la dispositiva literalment com segueix:  
«Dispositiva  
Estime la demanda promoguda pel procurador Carlos Beltrán Soler, en nom i representació de Ma Carmen Sastre Ferrer, contra Alexandra Craciunescu, i en conseqüència declare resolt el contracte d'arrendament signat entre ambdues parts l'1 d'agost de 2008, respecte de l'habitatge siti al carrer de Rafalcadí, 24, del Romaní, Sollana, i com a conseqüència el local esmentat haurà de quedar lliure i a disposició de l'actor en el termini fixat en la llei, sota l'advertència de llançament si no ho ha efectuat el 27 de gener de 2010 a les 11.00 hores; així mateix, condemne la demandada a pagar a la part actora la suma de 2450 euros, més les quantitats que es vagen produint, i que es determinaran quan s'execute la sentència a partir de gener de 2010, a raó de 300 euros mensuals fins que es faça efectiu el llançament més els interessos legals, i també a pagar les costes processals.  
Notifiqueu aquesta resolució a les parts i feu-los saber que no és ferma, atés que s'hi pot interposar un recurs d'apel·lació de conformitat amb l'article 455 de la Llei d'Enjudiciament Civil. Així mateix, de conformitat amb l'article 449, en els processos que comporten el llançament, no s'admetran al demandat els recursos d'apel·lació, extraordinari per infracció processal o cassació si, quan els prepara, no manifesta, acreditant-ho per escrit, que ha pagat les rendes vençudes i les que d'acord amb el contracte haja de pagar de bestreta. I amb el dipòsit previ de la LO 1/2009 de 3 de novembre.  
Deduïu una testimoniança literal d'aquesta sentència, que quedarà en aquestes actuacions, i incloeu l'original en el llibre de sentències.  
Aquesta és la meua sentència, que pronuncie, mane i firme».  
Atés que es desconeix el domicili o residència actuals de la part demandada, mitjançant la provisió de 10 de desembre de 2009 el jutge, de conformitat amb el que disposa l'article 497.2 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de la sentència a la demandada Alexandra Craciunescu.  
Sueca, 10 de desembre de 2009.- La secretària judicial: Amparo Díaz Vilar.